《感遇 其五》
清代·朱鹤龄

易填东海波，难铲太行险。太行方寸起，一步乃九坂。

锋矢日相寻，毒流及玄冕。柏梁随草根，瓜蔓终不剪。

往复见天心，杀机还自践。悠悠白马津，千载同愤懑。

作者简介：（1606—1683）明末清初江南吴江人，字长孺，号愚庵。明诸生。入清，弃科举。学问长于说经，与钱谦益、吴伟业、朱彝尊、毛奇龄、万斯同等都有交往，与徐乾学亦相酬答，深得一时名流切磋之益。有《尚书埤传》、《禹贡长笺》、《诗经通义》、《读左日钞》等著作，又为杜甫、李商隐两家诗作注，另有《愚庵小集》。